****

**HKBP Yogyakarta**

**ACARA IBADAH**

**Pukul 09:00, 11:00 Bahasa Batak**

**PARNINGOTAN DI HANANAEK NI TUHAN JESUS, 13 Mei 2021**

00 TANGIANG NA HOHOM BE 858

01 BE 305:1-3

ALE TONDINGKU HEHE MA

1

Ale tondingku, hehe ma dung salpu haholomon

Ai dipabinsar Debata muse panondang bolon

Pasohot ma na modom i, ai ingkon pasangaponmi

Tuhanta na di surgo.

2

Di hatiuron lao sude tumopot ulaonna.

Sogot do angka pidong pe pangiar soarana.

Tama do i tiruan ni saluhut manisia i,

mamuji Debatana.

...Berdiri di ayat 3...

3

Tatopot ulaonta be baen sangap di Tuhanta.

Sai hehe hita sasude paboa las rohanta.

Mamangke hagogoon i nilehon ni Tuhanta i

tu hita saluhutna.

02 Votum-Introitus-Martangiang:

03 BE 97:1-2

1

Ingoton ma sadari on parnaek ni Tuhan Jesus

Tu habangsaNa na tongtong, na so tarbaen be meret.

Tasomba ma Tuhanta i, naung mulak tu AmaNa i; Tapuji ma Ibana.

2

Ai nunga mungkap dalan i di angka na porsea

Lao mamongoti surgo i, malua sian jea

Naung mangonai tu sasude na mangulahon dosa i. Pinuji ma Tuhanta.

04 PATIK: Mateus 28:18-20

**28:18 Dung i didapothon Jesus ma nasida, didok ma: Nunga sahat tu Ahu nasa huaso na di banua ginjang dohot na di tano on.**

**28:19 Laho ma hamu, podai hamu ma saluhut bangso, didi hamu ma nasida tubagasan Goar ni Ama. Anak dohot Tondi Parbadia!**

**28:20 Laos ajari hamu ma nasida mangaradoti nasa hata naung hupatikkon tu hamu. Ai ida ma, sai na dongananku do hamu ganup ari, rasirasa ro ajal ni hasiangan on!**

05 BE 681:1-2

ALE AMANG ASI ROHAM

1

Ale Amang asi rohaM di au pardosa on.

Unduk do rohangkon nuaeng marsomba di joloM.

Unang jujur, unang jujur angka dosangki.

Sai salpuhon sai salpuhon sian rohaMi.

...Jongjong di ayat 2...

2

Amang sai pargogoi ma au di hasiangan on.

TondiM pasaor tu tondingkon pamalum rohangkon.

Sai usehon, sai usehon TondiMi tu au.

Asa monang maralohon parungkilon au.

06 MANOPOTI DOSA:

07 BE 98:1-3

NAUNG MANAEK DO HO

1

Naung manaek do Ho, lao tu surgo do. Ale Jesus, Rajanami,

Ho do ihuthononnami, Ho partogi i, lao tu surgo i.

2

Maol do dalan i, togu hami on; asa tung malua hami,

sian angka musunami. Na di tano on, togu hami on.

3

Suru ma tondiM, singkat ni bohiM, tu bagasan rohanami,

manogihon tondinami, lao tu surgo i tu adopanMi.

08 EPISTEL: Epesus 1 : 15-23

1:15 Asa ahu pe, dung hubege, naung porsea hamu di Tuhan Jesus jala holong rohamuna di saluhut angka na badia,

1:16 ndang mansadi ahu mandok mauliate siala hamu, marningot hamu, di na martangiang ahu:

1:17 Anggiat dilehon Debata ni Tuhanta Jesus Kristus, Ama ni hasangapon i, tu hamu Tondi hapistaran dohot pangungkapon mananda Ibana.

1:18 Dipatiur ma mata ni rohamuna, asa diboto hamu rumang ni arta sihirimon sian panjouonna i ro di surung ni hasangapon, siteanon ni angka na badia i.

1:19 Asa ditanda hamu nang hagogok ni gogona na sumurung i na tu hita, angka na porsea sian pangkorhon ni hagogoonna na marmulia i.

1:20 Ai di Kristus do i diulahon Debata, di na pinahehena i Ibana sian na mate jala pinahundulna i tu siamunna di bagasan banua ginjang i,

1:21 tu ginjang ni nasa harajaon dohot huaso, nang hagogoon dohot hamuliaon, nang tu ginjang ni nasa goar na tarhatahon, ndada holan di hasiangan on, dohot do di na ro sogot.

1:22 Saluhutna do dipatunduk tutoru ni patna, jala dipabangkit do Ibana, na mangatasi sasude, gabe ulu ni huria i.

1:23 I do pamatangna na manggohi Ibana, asa gohanna sasude di bagasan saluhutna.

09 BE 100:1-2

MARDONGAN OLOPOLOP MANAEK TUHANTA I

1

Mardongan olopolop manaek Tuhanta i,

Jinangkon ni na torop surusuruan i.

Antong nang hita pe, tapuji ma Tuhanta,

marendeende hita, marolopolop be.

...Jongjong di ayat 2...

2

Na mulak do Tuhanta tu habangsaNa i

Tu lambung ni AmaNa di siamunNa i.

Disomba sasude na di banuaginjang

Tuhanta i na monang, ro sian tano i.

10 MANGHATINDANGHON HAPORSEAON

11 KOOR/VG :

12 TINGTING:

13 BE 99:1-2

O ULUBALANG NA GOGO

1

O ulubalang na gogo, songon sadari on do Ho manaek tu hasangapon

Naung sidung do ulaonMi; na ringkot patupaonMi, humophop hajolmaon.

Sabam, tongam do Ho muli tu na uli, marhabangsa di siamun ni Jahowa.

2

Marloksaloksa serapim, marriburibu kerubim, mamuji Ho na monang.

Dibaen naung pinadomuMi, saluhut manisia i, tu Debata di ginjang

Puji, puji Jesus Kristus naung patulus saluhutna, tinonahon ni AmaNa.

14 JAMITA: Lukas 24 : 44 - 53

24:44 Jadi ninna Ibana ma mandok nasida: On ma angka hatangku na huhatahon tu hamu, uju rap dope Ahu dohot hamu: Ingkon jumpang do saluhutna na tarsurat taringot tu Ahu di patik ni si Musa, di angka panurirang i nang di buku Psalmen.

24:45 Jadi dibungkai ma rohanasida, asa diantusi na tarsurat i.

24:46 Dung i ninna ma mandok nasida: Songon i do tarsurat hian, manaon na porsuk Kristus i jala hehe sian na mate di ari patoluhon.

24:47 Jala baritahononhon ma marhitehite Goarna hamubaon ni roha mangalap hasesaan ni dosa, tu sude angka bangso, mamungka sian huta Jerusalem.

24:48 Hamu do mangkatindangkonsa.

24:49 Jala suruonku ma songgop tu hamu na pinarbagabaga ni Damang. Alai mian ma hamu di huta on, paima disolukkon hamu hagogoon na sian ginjang!

24:50 Jadi ditogihon Ibana ma nasida ruar tungkan Betania, dung i dipaherbang ma tanganna mamasumasu nasida.

24:51 Jadi di na mamasumasu nasida Ibana, sirang ma Ibana sian nasida jala tarhindat tu ginjang.

24:52 Dung i disomba nasida ma Ibana jala mulak tu huta Jerusalem, marlas ni roha situtu.

24:53 Jadi tongtong ma nasida di joro i mamujimuji Debata.

15 Ayat Pelean: ***II Korintus/Korin/Chorintians 9: 7 TEV***

Ganup ma nionjar ni rohana: unang ma sian muruk manang sian na so tarjua; ai dihaholongi Debata do na las roha mangalehon!

16 BE 101:1--- (Persembahan)

TAITI GOGO IHUT TU HO

1

Taiti gogo ihut tu Ho, palungun rohanami

Tu surgo i, ingananMi, o Jesus, Tuhannami.

2

Togu tongtong ma hami on di dalanMi tu surgo.

Anggo so i oloanMi sai saut do hami mago

3

Alai tahe, suraon be, so oloanMu hami

PinorsanMi do dosa i lao paluahon hami.

4

Dibahen i, o Jesushi sai naeng ihuthononhu

Do hataMi, nang langkaMi, saleleng au mangolu

17 PANUTUP: Tangiang dohot Pasupasu